ডোমার সরকারী কলেজে ছাত্রের আঘাতে প্রভাষক গুরুতর আহত। | অবলোকন ।
ডোমার সরকারী কলেজে ছাত্রের আঘাতে প্রভাষক গুরুতর আহত।
ডোমার, নীলফামারী, শিক্ষা-শিক্ষাঙ্গন
https://www.obolokon24.com/2019/09/domar_8.html
নীলফামারীর ডোমার সরকারি ডিগ্রী কলেজের কিছু ছাত্র ইসলামী ইতিহাস বিভাগের প্রভাষক (৩৬ তম বিসিএস) সোলাইমান আলীকে মারধর করায় অসুস্থ অবস্থায় হাসপাতালে ভর্তি রয়েছে। এ ঘটনায় কলেজে শিক্ষকদের মধ্যে তীব্র ক্ষোভ বিরাজ করছে। ঘটনাটি ঘটে শনিবার দুপুরে কলেজ প্রাঙ্গনে। ভুক্তভুগী প্রভাষক জানান, “শনিবার দুপুরে ক্লাস চলাকালীন প্রথম বর্ষের ছাত্র সফিকুল আনাম অভিযোগ করেন একই ক্লাসের মুন্না তাকে মারধর ও কলেজ না আসার হুমকি দিয়েছে।
আমি এ সময় কলেজে আরেক শিক্ষক আব্দুল মালেককে নিয়ে ওই ছাত্রের সন্ধানে ভবনের তৃতীয় তলায় গেলে বখাটে ছাত্র সৈকত. মাছ বিক্রেতা লিটনের ছেলে শান্তসহ বেশ কিছু ছেলে আমাকে মারতে মারতে তিনতলা থেকে নিচে একাডেমিক ভবনে নিয়ে আসে। এ সময় প্রভাষক আব্দুল মালেক আমাকে রক্ষা করতে এগিয়ে আসলে বখাটে ছাত্ররা তার গায়েও হাত তুলে। কলেজের ভারপ্রাপ্ত অধ্যক্ষ রবিউল করিম বলেন, কলেজের কিছু বখাটে ছাত্র আমাদের শিক্ষকের গায়ে হাত তুলেছে যা অত্যন্ত লজ্জাজনক।
এর আগে ২মাস পূর্বে ডোমার কলেজপাড়ার মাঝ বিক্রেতা লিটনের ছেলে শান্ত শিক্ষকদের সাথে খারাপ ব্যবহার করায় তাকে আমরা বহিস্কারের সিদ্ধান্ত নিলেও সেই দফায় সে বেঁচে যায়। আজও ছাত্র/ছাত্রীদের মুখে জানতে পারি তার নেতৃত্বেই শিক্ষককে মারধর করা হয়েছে। এ ব্যাপারে বখাটে ছাত্রের বিরুদ্ধে কঠোর সিদ্ধান্ত নেয়া হবে। প্রভাষক সোলায়মান অসুস্থ অবস্থায় বর্তমানে ডোমার উপজেলা স্বাস্থ্য কমপ্লেক্সে ভর্তি আছে।
শিক্ষা-শিক্ষাঙ্গন 8826106721573671119